Lo-Renz-O/malagasy-sentence huggingface dataset:
Ny sofina. Manampy izany ny hevitra samihafa, izay ahafahan’ny saina manakatra ny volazan’ireny mpanoratra koa. 3.2.4.3. Rima mifampisakambina miseho amin’ny endrika abd, abd ny rima mifampisakambina. Ohatra maneho izany ity dia misy fasan-tsenegaly mifanila aminy eo a dongotany kely roa miavoavo toto-bato b mbola mitily sy miambina ireo lavo nofafazany d hindraindrain’i barliet ho mahery fo ireo a amboniany ery ny lazany, derainy tsy an-kiato b fa maty ho an’ny tanindrazany. , d in v. A, tak.23 nanehoan’ny mpanoratra ny fifanakaikezan’ny fasan’ny malagasy sy ny senegaly tamin’ny taona 1947 ny rima mifampisakambina. Nampibaribariany ny fisian’ny ady nifatrehan’ny malagasy sy ny miaramila vazaha senegaly ihany koa. Miaramila nampiasain’ny frantsay nanampy azy tamin’ny fakana an’i madagasikara izy ireo. Samy nahafatesana olona, noho izany, ny andaniny sy ny ankilany, ka nahatonga an’i barliet nanindrahindra ny miaramilany ho tia tanindrazana. Izany fifamaliana ady izany, no nanambaran’ny mpanoratra tamin’ny rima mifampisakambina
Tsy àry ho voatanisa eto daholo ireo olana nosetraina nandritra ny fanatanterahana izao asa fikarohana izao, fa izay tena misongadina ihany no holazaina. 1 ny fandikana ho amin’ny teny malagasy ireo voambolana tekinika fampiasa amin’ny haitsikera samihafa. Mbola amin’ny teny vahiny avokoa mantsy ny boky sy tahirin-kevitra mamelabelatra ireny. 2 teo ihany koa ny fahafatesan’ny mpanoratra tampoka, izay tsy nahafahana nanaporofo mazava ny tena zava-nisy tamin’ny tantaram-piainany, sy izay nandona azy.
Ankoatra io toetra falifaly lalandava io, tsy angatra ihany koa izy. Izany hoe, tsy fidy na manavakavaka faritra sy toerana handefasana ny tarany sy hohazavaina. Samy mahazo sy manana ny anjara tandrify azy avokoa ny rehetra, fa raha toa tsy tanteraka izany, dia mety ho avy amin’ny olombelona no tsy mahatomombana azy. Ny momba io toetran’ny volana io, no resahin’i abel ratsimba, ao an’ny volana nefa sy ve ny faritra izay mety tsy hotratranao ka hilonjy ny aizin-dava tsy misava, toloko tsy ho rava voatery avy hatrany ka hitomany noho ny onjan’ny tany ? Volana ô! Mba hiangaviako ianao tsy hiangatra azy ireny ’ndeha re hazavao. Moa sy ve ny zara tsy maintsy hozakaina mampiferinaina ? Izaho koa anefa manantena tsy hanahy fa ianao tsy hiangatra ahy. V. A. , lah 95 hita sy tsapa tamin’izay rehetra izay, fa tsy ny olombelona ihany no sy sy velona ao an’ny tany sy toerana iray, fa ao ihany koa ireo zava-boaary maro sahafa izay fameno sy manampy azy , mba hahalavorary ny fiainany ary hanome endrika sy hatsarana io toerana heverina fa tanindrazana io. Raha ireo ary no karazan-javaboaary sy eto an’ity tanintsika ity, ka hita sy kaloin’i abel ratsimba ao an’ny tononkirany, inona kosa ireo mety ho endrika vantana hahatsapana na hisehoan’ny fitiavan-tanindrazana ?
Renikalo iny eny fa lasa midina any ilay vereza faty iray iny! Hum! Ramafaitra zao no nalevina farany tao , roa volana lasa izay. Alalana avy aiza no ahazahoan’ireto manitsaka eto? Aleo fa hitako ny hevitra! Totofako ao am-pasana ao tenisany dia aleo ilevim-belona ao ! Ah! Tsy mahalala an-drenikalo angaha?
Izay tsy fitovian-toetra eo amin’olon-droa izay indrindra no mahatonga ny fisarahana eo amin’ny mpifankatia. Toy izao no fanehoan’i asiniony izany ao amin’ny teo am-panaikera-molotra 103 tsy iantsoako tody tsy omeko tsiny hafa ny tiako, hafa ny tiany mionona hoe! Hionona ihany ny fony tsy mendrika tsy ampy tsy lany
Fanoritsoritana mahakasika ny angano masina samy manana ny fiantsoana azy avokoa ny fiaraha-monina rehetra, angano hoy ny faritra anivon-tany sy ny faritra avaratra; amin’ny fiaraha-monina bara dia navahany roa miavaka tsara ny azy tafasiry 12 no ilazany ny angano tsotra, ary takahotsy no ilazany ireo angano masina. Ny fiheverana vahiny aza moa dia ahitana voambolana roa samihafa raha eo amin’ny teny frantsay fotsiny dia ny hoe conte sy ny hoe mythe ; ampifanoheran-dry zareo tandrefana mihitsy aza izy ireo. Tahaka izao indray kosa ny hevitr’i levi-strauss13 mahakasika izany tsy hoe karazan- dahateny roa mifanohitra ny mythe sy ny conte fa mifampitohy. Amin’ny conte dia fifanoherana malefaka kokoa ny zava-misy ao fa tsy tahaka ny amin’ny mythe. Amin’ny mythe mantsy dia fifanoherana mifototra na mifandray amin’izao rehetra izao na ny zava-boary no hita. Fa ny angano kosa dia mifamatotra amin’ny zava-misy eo an-toerana, ara-piaraha-monina na ara-pitondran-tena. Amin’i mercia eliade14 indray dia izao no heviny ny famaritana izay heverina fa tsy ratsy indrindra sady malalaka dia ny fitenenana hoe milaza ny zavatra masina ny mythe, mitantara toe-javatra tamin’ny fotoana iray, ny fotoana mahagaga, ny fiandohana ; izany hoe tantarain’ny angano masina ny fomba nahatongavan’ny zava-misy iray ary amin’ny alalan’ny hery ivelan’izao rehetra izao, zavatra nampisy ny zavatra iray na zavatra manontolo, izao rehetra izao dia sombiny ihany toy ny nosikely iray, karazan-java-maniry iray, fihetsik’olombelona iray na andiany iray izany hoe fitantarana famoronana hatrany, zava-nisy marina izay midika ny fahatongavan’ny masina eo amin’izao tontolo izao. Izay fidiran’ny masina eo amin’ny tontolon’olombelona izay na io fidiran’ireo hery ivelan’izao rehetra izao no nahatonga ny olona ho toy izao ankehitriny izao, zava-manana aina natao ho faty, misy ny hoe lahy na vavy ary manana kolontsaina. Koa ho an’ireo fiaraha-monina izay mbola tena mandala ny mythe dia raisiny sy avelany ho tantara marina izy io, fa ny angano no ataony hoe tantara diso .
Matetika tsy lefy ao amin’ny fiarahamonina, indrindra ny eny ambanivohitra, dia azo ambara fa misy ihany ny fombafomba sy na fadifady arahin’ny mponina toy ny fifampitondrana eo amin’ny ray aman-dreny sy ny zanaka araka ny fahalalanay sy araka ny fandinihana ny voka-panadihadiana natao teo amin’ny mponina, ao amin’ny fiarahamonin’i mangatany. Amin’ny ankapobeny dia ny fidiran’ny fivavahana kristianina no nanala tsikelikely ny fanarahan’ny mponina ny fomban-drazana. Ahitana fiangonana advantista mantsy ao mangatany izay niorina taoambohitrinibe ny taona 1984.
Tao anatin ny taona vitsy monja dia efa nahatsangana fiangonana 17 izy, raha toa ka 83 ny isan ny fiangonana protestanta niorina teto antananarivo tamin ny fotoan androny. Ny anarana entin izy ireo dia nalaina tao amin ny baiboly avokoa, toy ny zoara, betela, peniela, betania, makedonia, betesda, efesosy, damaskosy, sardisy, hermone, ebenezera, kapernaomy, genezareta, izy ireo dia naorina avokoa teo amin ny toerana tsy mbola nisy fiangonana sy mbola tsy nahare ny filazantsara. Ny vinan ny m. E. T dia ny hanenika ireo toerana mbola maizina, satria 3.500.000 tamin ny 5.500.000 teto madagasikara no mbola tsy nahareo izany filazantsaran i jesoa kristy izany. Azo lazaina fa nahomby tokoa ity misiona natsangan-drakotobe-andriamaro ity satria raha naorina izy ny taona 1955, dia nanana fiangonana 122, sekoly ambaratonga voalohany 16, ary ambaratonga faharoa 1 izay ahitana mpianatra 600 izy ny taona 1961. Ary mba ho fitsinjovana ireo fiangonana ireo, dia natsangana ny kolejy manomana sy manefy ny zazavavy malagasy ho mpitondra ny fireneny collège de théologie protestante de jeunes filles hanofanana ireo zazavavy manana ny mari-pahaizana c. S. D na b. E ho mpitandrina, na ho mpanampy ny mpitandrina, na ho mpanabe any amin ireo toeram- pitaizana, na ho evanjelistra, natsangana ihany koa ny institut de diaconesses , izay anefena ireo masera protestanta mahafoy tena ho levona ho an i jesosy kristy sy ny fireneny, ary ny sekoly fianarana baiboly, izay natao ho an ny mpiasam-panjakana sy ireo mpisahana raharaham- barotra, izay azo omena alalana hisolo ny mpitandrina délégation pastorale raha vao mahazo ny mari-pahaizana. Tato aoriana moa dia nanapa-kevitra ny hanangana toeram-panomanana ho mpitandrina ny m. T, satria maro ny tanora nahavita fianarana no nanam-pikasana hanao izany asa masina izany, saingy tsy afaka ny hiampita any eropa noho ny tsy fahampian ny hoenti-manana. Mpamaky lay, izay no azo ilazana an-drakotobe-andriamaro. Tsy nitady tany malemy hanorenam-pangady fa tena tia misedra zava-tsarotra. Toetra nolovany tamin- draibeny rainitsimaniry, mpitandrina io.
Araka io lalàna io, raha ny rariny sy hitsiny, dia izay mahaliana ny olona ihany no tokony hambara aminy 67. Amin’ny lafiny iray tokoa mantsy, ny fitenenana amin’olona dia fangatahan-javatra aminy hatrany, ka ny kely indrindra amin’izany dia ny fiangaviana azy hifantoka amin’izay holazaina. Tsy azo terena hihaino anao tokoa mantsy ny olona. Araka izany, dia izay zavatra mahasarika ny sainy ihany no tokony hifampizarana aminy, mba tsy handavany ny fifampiresahana amin’ny hoe tsy raharahako izany? Araka izany, raha miteny amin’ny zanany ny reny iray hoe misy mofogasy ao , dia fantany fa tia an’io karazan-tsakafo io ilay iresahany ka tsy hamaly hoe atao inona izany? Ao amin’ny fizarana 2-fisehoana v tak. 28-30 , dia azo lazaina fa tsy marim-pototra mihitsy ny valin-teny omen-dratovo an-dranivoaly. Ankoatra izay, tsy mahaliana an- dranivoaly koa ny tolo-kevitry ratovo, araka izao sombin-dresaka izao ranivo mba havereno kely hoe ilay hiranao fony izaho mbola tsy tafiditra teto? Ratovo ilay hira teo inona anefa izany?
Taranaky ny andriana teo taloha tendrombohitra anjanina ny faritra avo dia ahitana karao-bato sy tany mavo. Ny faritra iva kosa no fonenan’ny mponina sy toerana ambolena ireo voly mila rano kokoa. Ny faritra iva dia ahitana tany lonaka midadasika, izay tena mamokatra tokoa. Marihina fa efa nipoahan’ny vôlkano ny faritra, fahiny elabe ; karazana vôlkano strombolien ny tao tritriva9; izany hoe vôlkano mamoaka ranon’afo madity ; ka ireny ranon’afo ireny no manamasaka ny vato teo amin’ny manodidina ary manome ny vato machefer izay tsy dia main’ny afo raha oharina amin’ny pouzzolane izay tena may loatra ka potika mihitsy. Noho izany dia be vato machefer sy pouzzolane ao tritriva. Hain’ny mponina ao an-toerana ny mampiasa ireo akora ireo amin’ny fiainany andavanandro. Ny machefer , ohatra, dia ampiasain’ny mponina anorenana trano sy tamboho, ny pouzzolane kosa dia ampiasaina amin’ny fambolena. Sary 1 ireo karazana vato ao an-toerana
Raha ny hita tamin’ny atrika asa sy ny fanadihadiana natao, dia misy ny lesona efa nomanin’ny mpampianatra, izay natolotra ny mpianatra zava-dehibe izany satria manampy ny fahalalana efa ananan’ny mpianatra. Ireo lesona ihany koa moa dia nahitana ny ankapobeny momba ny famakafakan-kevitra sy ny fomba fiasa tokony harahin’ny mpianatra. Niezaka ireo mpampianatra nanome lesona mazava sy nanaraka rindra. Nasongadiny miavaka tamin’izany ireo tokony ho fantatra momba ny famakafakan-kevitra. Ohatra miavaka ny famaritana, ny fizotran’ny asa, ny dingana tokony harahina. Ireny dia manamora ny fianaran’ny mpianatra ny lesona, satria efa mazava sy misy rindran-daminy ny hitan’ny masony. Raha mitambatra be
Anisan’ny anovozan’i tsirinala ny aingam-panahiny ny baiboly. Hita taratra ao anatin’ny asa sorany sasantsasany izany. Ireto tononkalo ireto no hotsongaina hanaovana ny fanadihadiana tsy mahavaly fitia tk.23 fara-fahariana tk.55 , sodoma sy gomora tk.16 , iray isika roa 3 .
Ny zava-nisy teto madagasikara nandritra ny taona 1991-1995 voakasik’ity firosoan’ny fanjakana tamin’ny fanalalahana na ny demokirasia ity avokoa ireo rantsana mandrafitra ny fiainam-pirenena, dia ny lafiny pôlitika, toe-karena, ary ny lafiny sôsialy.
Ny anton’ny safidy nanintona anay kokoa ny handalina mikasika ny literatiora an-tsoratra. Ahitana ny rakitry ny lasa, mitahiry ny tantaram-pirenena sy maneho ny zava-misy eo amin’ny fiarahamonina ary hahalalana mpanoratra ihany koa. Ny tononkalo no noraisinay, noho izy manana endrika manokana sy miavaka eo amin’ny fomba fanehoan-kevitra. Voalazan’ny mpanoratra ao anatin’ny fehezanteny fohy ireo hevi-dalina maro maningotra ny fo sy ny saina amam-panahy. Hoy randja zanamihoatra raha nilaza mikasika izany ny
Endrika isehoan’ny fandrosoana ihany koa ny fahaizana amam-pahalalana. Iaraha-mahalala fa tsy mitovy velively ny fiheveran’ny olona manam-pahalalana sy ny olona tsy nandalina fianarana firy. Mampandroso anefa izany, raha ny hita ao amin’ny fokontanin’antsahabe, satria ny mahay mampita izany amin’ny hafa ary ny sasany kosa miezaka mandray izany. Ohatra mivaingana tamin’izany ny fampiofanana ny mponina tenim-pirenena maro, ny fomba fandraisam-bahiny. Vokany, efa mahafolaka ny teny vahiny ireo mponina nandray izany. Tsy nijanona tamin’ireo ihany anefa ny fahalalana fa ireto farany no niezaka nampianatra ihany koa ny manodidina azy ka nahatonga ny mponina afaka mifandray amin’ny mpizaha tany. Azo tsoahana avy amin’izany fa mitondra fandrosoana eo amin’ny fiarahamonina ny fisian’ny ong fanamby. Tsy ireo ihany anefa no hita fa teo ihany koa ny vokatra lalim-paka satria tsy izay hita maso ihany no ambara ho fandrosoana; fa eo indrindra ny foto-pisainana ijoroan’ny mponina ao aorian’ny tetikasa araka ny ho hitantsika eto ambany. Araka izany dia tsy lafin-javatra tokana ihany no jeren’ny asa fampandrosoana fa ny mahasahana ny tontolo manodidina ny mponina manontolo 69 .
Ny kristianina ivelan’ny protestanta fjkm ny ekar no fiangonana ela nihetezana ankoatra ny fjkm. Manaraka azy ny metm. Izy no zandriny indrindra amin’ireo fiangonana telo karazana hita eny satria tamin’ny 1960 no nanaganana azy. Manamarina izany ny tantaran’ny fokontany andohamandry. Tanàna vao niorina teo anelanelan’ny 1959 1960. Vokatry ny tondra- drano be nisy teto antananarivo dia nifindra monina niakatra teny ny olona. Rehefa nahatsangana trano onenana izy ireo dia niroso tamin’ny fanamboarana fiangonana. Misy foto-kevitra iraisany amin’ny ekar koa ny metm satria samy manana ilay fombany hoe fiangonana najoro ho an’ireo olona monina manodidina azy. Araka izany dia ireo mponina manodidina eo ihany no mivavaka ao.
Araka izany, tafiditra ao amin’ny sokajin’olona tolorana fanabeazana ihany koa ny tanora. Eo aloha ny ara-pitiavana. Tsy tokony hafindrafindra be fahatany ny fitiavana, hoy ny mpanoratra. Beazina ihany koa izy ireo mba tsy ho sodokan’ny rendrarendra ka hanadino ny adidy aman’andraikitra tokony hosahaniny, toy ny fianarana, ohatra. Nampahafantarin’i irako ammi ihany koa fa ny antony hananarana azy ireo, dia ny hahasoa sy ny hahaolom-banona azy, hahafahany miatrika ny ho aviny. Tsy ny ankizy sy ny tanora ihany no beazina. Tolorana fanabeazana ihany koa na dia ireo lehibe aza.
Le désintéressement à l’activité agricole par typologie, les pst ont généralement la possibilité de satisfaire ses besoins annuelles et avoir une marge de production qui constitue l’épargne et qui se transforme à un nouveau investissement soit injecté dans la commercialisation des produits de première nécessité ppn , soit dans l’extension de l’exploitation agricole. Une partie des fgd sont aussi capables de les faire et sont plus habiles au commerce. Pour les fsa, une minorité s’aligne et voire plus productive que les pst et fgd qui réussissent, et une majorité ne s’intéressent pas vraiment à l’activité agricole, plutôt qu’ils s’intéressent au petit métier ponctuel, c’est le cas des fsa de la 2ème promotion. Ils sont encore habitués au revenu journalier et sont loin de s’approprier que le revenu rural est généralement annuel.
Toe-tsaina roa samy hafa, samy manana ny azy no nezahina natambatra ao anatin’ny fanambadiana. Ao anatin’ny fitadiavana ny marimaritra iraisana amin’izany no itrangan’ny disadisa sy ny fifandirana ary ny fifamaliana. Izany indrindra no asongadin’ny mpanoratra eto. Ao anatin’izay adiady madinidinika izay anefa dia ilaina koa ny fikoloana ny fitiavana, mba hisorohana ny alahelo be loatra tsy hibahana ao am-po, ka mety hiteraka fankahalana. Maneho
Raha fintinina izay zava-misy talohan’ny taona 1922 izay, dia tsapa fa tena niharitra fangirifiriana tokoa ny malagasy teo amin’ny lafiny rehetra na ara-pôlitika io, na ara-toekarena sy fiarahamonina, eny fa na teo amin’ny sehatry ny kolontsaina sy ny fampianarana aza. Manao izay faraheriny ny mpanjanaka hamotehany tanteraka ny maha- malagasy. Niezaka nanohitra izany anefa ireo mpikambana tao amin’ny v. V. S, kinanjo rava maina ihany izany noho ny hery tsy mitovy. Nihamafy ny famoretana ny tany voazanaka taorian’ny raharahan’ny v. S. Vokatr’izay dia tsy sahy nikopaka intsony ny malagasy fa nampiharin-dry zareo mpanjanatany ara- bakiteny mihitsy ilay fitenenana hoe tsindrio fa lavo, tano fa azo. 54 tsy afa- nanohitra tokoa ny malagasy, satria raha vao mba misy tsirin-kevitra miseho hanoherana ny herisetran’ny mpanjanaka sy hiverenan’ny fiandrianam-pirenena, avy
Voalazan’i mômpera a. Razafintsalama raha toa mantsy ka tsy soritana teôria ny lalam-pikarohana siantifika dia hitombina fotsiny amin’ny fitantarana ny zavatra hita sy re empirisme , ny mpikaroka fomban-drazana fa tsy hahatsikaritra ny tena firafitry ny fomba structure sy ny soatoavina fonosiny valeurs 4. Zava-dehibe àry ny fananana teôria entina miatrika ny fiainam- piarahamonina. Tsy ny teôria rehetra anefa no ampiasaina fa ilaina ny mifidy ny teôria ampiharina amin’ny sehatra iray. Ireny no arofanina amin’ny fitongilanan-kevitra atsy sy aroa. Araka ny lohatenin’ny asa fikarohana dia somary mandray roa ny hevitra nohalalinina ; dia ny lafiny finoana sy ny lafiny fampandrosoana. Haitsikera roa ny nampiharinay tamin’ny fanatontosana ny asa fikarohana ny genre et developpement sy ny approche par les multi-rationnalités ny haitsikera genre et développement tsy heverina ho haitsikeran’ny fampandrosoana ny mahaolona ny haitsikera tsy mijery ny fahasamihafana eo amin’ny lehilahy sy ny vehivavy, satria hadinony ny lafy fototra mamaritra ny olona izay ambarany fa omeny lanja , hoy ny pnud ao amin’ny tatitra mikasika ny fampandrosoana ny mahaolona tamin’ny taona 2003. Tsy azo ihodovirana ary io tsy fitoviana io, eo amin’ny fampandrosoana. Ny genre na miralenta dia manondro ny fifandraisana ara-piarahamonina eo amin’ny lehilahy sy ny vehivavy, andaniny ; ary ny fomba fiheverana ny vehivavy, ankilany. Ny sokajin’olona rehetra no sahaniny eo amin’ny fiarahamonina, ho an’ireo mampiasa ny fijery miralenta ny tanora, ny manana, ny
Amin’ny malagasy àry, ny fanahy dia voamarika fa fahatsiarovan-tena lasa lavitra, eo amin’ny tsirairay. Manambara toetra, fomba amam-pihetsika ary haja amam-boninahitra ary hery tsy hay tohaina ny fanahy raha ny lahabolana kabary am-pianakaviana no dinihina.
Fo mitempo na antra tsy tamin’io fotoana io tao anatin’ny alina. Tazana mifamoivoy ny olona lian-drà, mihiaka ny fandresena amin’izato betsily voafatotry ny fehikibo am-balahana, antsy sy lefona mijoalajoala eny an-tanana. Ny felampotsy manarona na manafina ny handriny. Izany sy toy izany no hitanao mifamoivoy eran’i moramanga manontolo. Na antsy na lefona eny an-tanana hita toy ny miloko mena, ary ny tenan’ny sasantsasany dia ahitana tsipi-drà. Aoka hovantanina fa tena nihosin-drà ny ankamaroan’ny fitaovam-piadiana nentin’ny mpanafika 114. Toy izany ihany koa no nitranga tany amin’ny faritr’i fianarantsoa iny ny hataon’ny eto fianarantsoatamin’izany dia ny fandraisana ny toby miaramila telo, dia besorohitra, tsaramandroso ary mandalany sy ny famohana ny fonja izay misy mpigadra pôlitika maro ary ny fandraisana an-tanana ny tanàna manontolo sy fanambaràna am-pahabemaso fa mitsangana ny repôblika malagasy satria mahaleo tena i madagasikara 115. Tsy nijanona hatreo anefa fa nitohy izany ary nahenika faritra maro teto amin’ny nosy iny tabataba ny alin’ny 29 martsa iny. Fanombohana sy fisantarana ihany anefa iny. Nanomboka teo dia tsy nandry fahalemana ny tany nandritra ny taona 1947. Ny marainan’ny 30 martsa 1947, nolazaina tao amin’ny radiôm-pirenena àry fa ny antoko mdrm no tompona antoka tamin’izay rehetra niseho teto amin’ny firenena. Nihahenjana ny mpitondra taorian’io; vao mainka nirongatra ny habibiana sy ny herisetra isan-karazany natao tamin’ny malagasy maro tsy manan- tsiny toy ny zaza amam-behivavy, na izay noheverina ho mampiahiahy fotsiny koa aza. Araka ny hitateran’i pierre boiteau azy zaza iray nilalao teo an- tokontaniny no notifirina vazaha iray teo amin’ny lohany, maty noho ny famoizam- po ny renin’io zaza io roa andro taorian’ny nahafatesan’ny zanany 116. Tamin’ny lalana mankany toamasina iny ohatra, dia nisy ny fiaran-dalamby niainga avy teto
Tsy tokony hadinoina mandrakariva fa môdely ny mpampianatra sy ny mpanabe ka miankina amin’ny fihetsika aseho isan’andro ny fampitana ny fitsipi-piainana sy ny toetra tokony hananan’ny tsirairay. Ezahina toherina ny fihetsika hafahafa mety hiteraka fanafintohinana na mampanitatra ny ankizy mialoha sy mandritra ary ao aorian’ny fampianarana indrindra rehefa mifanerasera foana aminy. Mila mitandrina hatrany koa rehefa mifandray amin’ny ankizy satria tsy voafehy ny ditran’ny sasany na eo aza ny fanabeazana. Ohatra, mangalatra ny fitaovan’ny namana, sarotra tenenina, manimba ny fiarahamonina, mampiady, sns. Mila fandavan-tena sy
Ii- akoram-pampitahana zafindraony 31 zanak’adama roa lahy, kaina sy abela , samy nanao sorona e ! Tamin’andriamanitra, izy roa lahy ireo va re dia izao ny sorona nataony e aha! Aha! Dia izao , dia izao ary ny sorona e zay nataon’i kaina
Nametrahan ny mpanoratra ny tantara. Raha aseho tsotsotra ireo toerana samihafa nametrahana ny tantara dia toy izao ambanivohitra an-drenivohitra lisea tekinika ampasapito oniversite ankatso fonja. Zanaka tantsaha avy any ambanivohitra i miaro, izay mpandray anjara fototra ao amin ny tantara. Noho ny fikirizan ireo ray aman-dreniny, dia nanohy ny fianarany teto an-drenivohitra izy. Ny sampana tekinika tetsy ampasampito no nosafidiany, mba hanohizany ny fianarany. Nilofo tamin ny fianarana tokoa i miaro, ary tsy ela dia nanohy ny fianarany teny amin ny sekoly ambaratonga ambony teny ankatso. Efa hamarana ny fianarany teny ankatso anefa izy no tojo fahasahiranana goavana, ka voatery nitady asa. Nahita asa tokoa izy, ary nanambady avy eo, saingy nisy olana teo amin izy ireo. Tsy nanaja ny tokantranony intsony izy nanomboka teo, ka nanaram-po tamin ny ditra isan-karazany sy ny rendrarendra samihafa. Tsy nitsinjo izay mety ho vokatry ny hadalany izy, ary tany am-ponja no niafarany. Raha dinihina ireo habaka rehetra ireo dia hita fa mivoatra manaraka ny tantara tokoa, ary mifanaraka tsara amin ny toe-javatra tantaraina. Tsapa fa nandalo dingana maro i miaro teo amin ny fiainany, ary niezaka sy nanantena ny ho tafita amin ny fiainana. Tsy nahatohitra ny fakam-panahy sy ny fitaka madinidinika nihatra taminy anefa izy, ka tsy tratra ny tanjona nokendreny, fa faharavana sy fahapotehana no hitany. Araka izany, mifono anatra mivantana ny toerana nametrahan i eric ny tantara. Raha ny tantaran i miaro, ohatra na nino sy nanantena ny ho tafita aza izy, fandrika kely tsy nampoiziny akory, dia nandrodana sy namotika ny fiainany iray manontolo. Ny fotoana
Ny andraikiny eo amin’ny ankohonana sy ny fianakaviana mandray andraikitra eo amin’ny ankohonany sy ny fianakaviany i soza marie yolande. Olona feno herin-tsaina sy fikirizana izy. Manome lanja ny manodidina azy, ary manao izay azony atao hanampiana azy ireo. Ankoatra izany, dia ataony ho zava-dehibe ny fanasoavana ny ankohonany, mba ho tonga fitaratra eo imason’ny hafa. Mitana andraikitra goavana eo anivon’ny tokantrano ny renim- pianakaviana. Izy no mitantana sy mitondra ny tokantrano. Tompon’andraikitra amin’ny fikarakarana sy ny fandaminana ary ny fandrindrana ny fiainan’ny ankohonany izy noho izany. Tahaka ny renim- pianakaviana rehetra ihany koa, dia mikarakara ny fiainan-janany izy. Manara-maso ny fitafiany sy ny sakafony, indrindra fa ny fianarany. Tsy ataony ho ambanin-javatra ihany koa ny fandaminana ny tokantranony hilamina araka izay tokony ho izy. Azo lazaina fa mandray andraikitra feno amin’ny maha renim-pianakaviana azy izy. Raha ny nambarany, dia mba ho fanasoavana sy ho fanatsarana ny tokantranony sy ny firenena no mahatonga azy hifofotra amin’ny fitadiavam-bola. Manana ny maha izy azy eo anivon’ny fianakaviany ihany koa i soza marie yolande. Nomen’ny olona anjara fitenenana hatrany izy rehefa misy ny fivoriam-pianakaviana. Toraka izany ihany koa ny amin’ny fifaliana sy ny fahoriana. Tsy diso anjara amin’ny fanatanterahana ireo tsipaipaika ifanaovan’ny fianakaviana hanampiana ireo izay tra-pahoriana sy niharan-doza ihany koa izy.